laion/Wikipedia-Exotic huggingface dataset:
סמל קירגיזסטן

סמל קירגיזסטן אומץ על ידי המדינה בעקבות התנתקותה מברית המועצות שהתפרקה ב-2 ביוני 1992. לסמל יש צורה מעגלית ורובו כחול. מצד ימין ושמאל של הסמל, מוצגת חיטה. בחלקו העליון, מופיע שמה של המדינה בקירגיזית Кыргыз Республикасы. במרכז הסמל, נמצאים הרי ההימלאיה, ומתחתיהם פרושים שדות. מאחורי נוף ההרים, זורחת שמש. מתחת לכל התמונה מופיע בז לבן הפורש את כנפיו, הדבר גורם לתמונה להיראות כאילו היא עומדת על כתפיו של הבז. דגל קירגיזסטן המנון קירגיזסטן מדיה וקבצים בנושא סמל קירגיזסטן בוויקישיתוף
תאוריית השליטה החברתית

תאוריית השליטה החברתית (באנגלית: Social Dominance Theory) היא תאוריה בפסיכולוגיה חברתית העוסקת ביחסים הבין-קבוצתיים בחברה ומתמקדת במנגנוני שימור ויציבות של מדרג חברתי קיים. לפי תיאוריה זו, היעדר שוויון בין הקבוצות השונות בחברה נשמר באמצעות שלוש התנהגויות בין-קבוצתיות עיקריות: אפליה ממוסדת, אפליה אישית מצטברת וא-סימטריה התנהגותית. כדי להצדיק את חוסר השוויון הזה נעשה שימוש בשתי אידאולוגיות תרבותיות שונות המספקות הצדקה מוסרית ואינטלקטואלית: מיתוסים מקדמי מדרגיות (למשל, גזענות ולאומנות) ואידאולוגיות מפחיתות מדרגיות (למשל, סוציאליזם ופמיניזם). בעלי הציונים הגבוהים בסולם השליטה החברתית מאמצים לעצמם אידאולוגיות מקדמות מדרגיות, ואילו בעלי הציונים הנמוכים מאמצים לעצמים אידאולוגיות מפחיתות מדרגיות. האיזון היחסי בין שני סוגי האידאולוגיות משמר את חוסר השוויון הבין-קבוצתי בחברה. מחקרים מצביעים על כך שציוניהם של גברים גבוהים באופן עקבי מציוניהם של נשים במכוונות לשליטה חברתית, ולכן גברים ייטו לקדם מדרגיות ולמלא תפקידים המבטיחים מדרגיות (למשל, קציני משטרה, שנמצאו כבעלי ציונים גבוהים יותר בסולם השליטה החברתית). מכוונות לשליטה חברתית השערת העולם הצודק אישיות סמכותנית השילוש האפל רובינשטיין, ג', שנאת גברים או שנאת נשים?, באתר פסיכולוגיה עברית, ‏2012 Jim Sidanius, Felicia Pratto, Social Dominance: An Intergroup Theory of Social Hierarchy and Oppression, Cambridge: Cambridge University Press, 1999, ISBN 978-0-521-80540-7 Jim Sidanius, Erik Devereux, Felicia Pratto, A Comparison of Symbolic Racism Theory and Social Dominance Theory as Explanations for Racial Policy Attitudes, The Journal of Social Psychology 132, 1992-06-01, עמ' 377–395 doi: 10.1080/00224545.1992.9924713
אוגוסט שלייכר

אוגוסט שלייכר (בגרמנית: August Schleicher;‏ 19 בפברואר 1821 – 6 בדצמבר 1868) היה בלשן גרמני. שלייכר היה בין הראשונים להעלות את ההשערה של "עץ משפחה לשוני", שלפיה שפות מתפתחות משפות שקדמו להן. ב-1868 חיבר שלייכר משל בשם "הכבשה והסוסים". משל זה חובר בשפה פרוטו-הודו-אירופית, שפת האם המשוערת של כל השפות שבמשפחת השפות ההודו-אירופיות. מטרתו של שלייכר בחיבור המשל היה לבחון את אוצר המילים המשוער של השפה. מדיה וקבצים בנושא אוגוסט שלייכר בוויקישיתוף אוגוסט שלייכר, באתר אנציקלופדיה בריטניקה (באנגלית) נכחדה לפני 4,000 שנה: האזינו לשפה עתיקה, באתר ynet, 30 בספטמבר 2013 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קולין רנפרו

אנדרו קולין רנפרו (באנגלית: Andrew Colin Renfrew;‏ נולד ב-25 ביולי 1937) הוא ארכאולוג בריטי מטעם אוניברסיטת קיימברידג', שזכה בתואר ברון. ב-1987 העלה רנפרו את הטענה שלפיה מוצאן של השפות ההודו-אירופיות הוא באזור אנטוליה, וכי הן התחילו להתפשט באלף השישי לפנה"ס. לדבריו, ההתפשטות שלהן קשור לאימוץ החקלאות באותה התקופה. רנפרו טבע, בין השאר, את המונח "ארכאוגנטיקה", מעין שילוב בין התחומים ארכאולוגיה וגנטיקה. מדיה וקבצים בנושא קולין רנפרו בוויקישיתוף Colin Renfrew, The Origins of Indo-European Languages, Scientific American, October 1989, in JSTOR ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מימדיון

מימדיון הוא פארק מים הנמצא בפארק הירקון בצפון העיר תל אביב, בסמוך לפארק השעשועים "לונה פארק תל אביב", ונחשב לאחד הגדולים בישראל. הוא משתרע על פני שטח של 100 דונם. המימדיון הוקם בשנת 1990 על ידי חברת עיר השעשועים, המחזיקה גם את הלונה פארק תל אביב והסופרלנד בראשון לציון. בשנת 2006 נחנכה בפארק המגלשה הגדולה בישראל (ה-Side Winder), שנמצאת בפארקים רבים ברחבי העולם. בשנת 2014, שלוש מגלשות מטאור הישנות הוחלפו במגלשת מטאור חדשה הכוללת ארבעה מסלולי גלישה ומכונה "המטאור החדשות". גובה המגלשה הנוכחית נמוך יותר מהגובה של המגלשות הישנות. בשנת 2016, שלוש מגלשות הסלאלום הישנות אשר כונו "מיראז'" שהיו בין הארוכות בישראל נהרסו והוחלפו בשלוש מגלשות סגורות חדשות כאשר השימוש בהן הוא עם אבוב בלבד. מגלשה אחת היא מגלשה רגילה, השנייה היא מגלשת קערה אשר כמעט ואינה כוללת פיתולים והשלישית היא מגלשת קונוסים בדומה למגלשת ה"קרייזי קונס" בפארק המים שפיים. בנוסף למגלשות אלו ישנם שני מסלולי אבובים כאשר האחד גועש והאחר רגוע; וכן "עולם הילד", אזור המוקדש לילדים עד גיל עשר. בנוסף יש במימדיון בריכת גלים שהייתה הראשונה שנפתחה בישראל. במקום מספר מתקני ספורט ובהם מגרשי כדורסל וכדורעף חופים, שערי כדורגל וכן במת בידור. מטאור - ארבעה מגלשות בהן מצטיידים הגולשים במחצלות. סלאלום - שלושה מגלשות אבובים כאשר לכל מגלשה אלמנט שונה: הראשונה ללא אלמנט, השנייה כוללת קערה גדולה והשלישית היא מגלשת "קרייזי קונס" (קונוסים). סייד ווינדר - מגלשת אבובים בגובה 11 מטר בצורת U. מעיין רוגע - מסלול אבובים איטי ומעגלי הנע סביב הפארק מדרון פרוע - שלושה מסלולי אבובים מהירים בריכת גלים שתי בריכות מבוגרים, ובריכת פעוטות - בריכה לכל הגילאים "עולם הילד" - מסלול עם ספינת מגלשות, דלי מים מתהפך, מזרקות ומפל. מזנונים מגרשי כדורגל וכדורסל. מדיה וקבצים בנושא מימדיון בוויקישיתוף אתר האינטרנט הרשמי של מימדיון
קוץ

קוץ הוא הכינוי הרווח לקבוצה פוליפילטית של בעלי פרחים המאופיינת בעלים עם קצוות חדים בשוליהם, לרוב במשפחת הצמחים המורכבים. אחד מסוגי הקוצים, הנקרא באנגלית Thistle ("דרדר"), ובעיקר המין Onopordum acanthium ("דרדר הכותנה" או "חוחן הבלאנש"), הוא הפרח הלאומי של סקוטלנד, והוא מאפיין ניכר בסמלים ולוגואים סקוטיים רבים. בדרך כלל משפחת המורכבים מתקשרת עם המילה קוץ בשל שמותיהם הדומים לרוב. צמחים ידועים הם: לפה (Arctium – Burdock) קרדה (Carduus – Thistle) קיצנית (Carlina - Carline thistle) דרדר (Centaurea – Star thistle) קוצן (צמח) (Cirsium – Thistle) קרצף מבורך (Cnicus – Blessed thistle) ארטישוק (Cynara – Artichokes, Cardoon thistle) קיפודן מצוי (Echinops – Globethistle) ברקן סורי (Notobasis – Syrian thistle) חוחן (Onopordum – Cotton thistle - Scotch thistle) חוח (Scolymus – Golden thistle - oyster thistle) גדילן מצוי (Silybum – Milk thistle) צמחים במשפחות אחרות מהמורכבים אשר לעיתים קרויים "קוצים": מלחית מבאישה (Salsola – Saltwort - tumbleweed - Russian thistle) ממשפחת הסלקיים (Amaranthaceae). במקרא נזכרו כעשרים מיני צמחים קוצניים וצמחי בר, אלא שמספרם אינו מוחלט מפני שאין ביטחון לגבי כמה מהם אם הם שמות צמחים, כמו 'אזרח', 'פרחח', 'סרבים', ו'עקרבים'. צמחים קוצניים ועשבים רעים ממינים שונים נכללו בשם 'קוצים'. אחדים מהם הם שמות כלליים: 'קוץ', 'חוח', 'צנינים' ו'ברקנים', וחלק מהם נראה שימשו כשמות קיבוציים וגם כשמות ספציפיים. העובדה שישנם כל כך הרבה שמות של קוצים קשורה לתופעת שמות הצמחים הנרדפים שהיו נהוגים בארץ ישראל בתקופת המקרא. נראה שצמחים מסוימים נקראו בכמה שמות באזורים ובתקופות שונות. יש צמחים שנזכרו רק בספר אחד, דוגמת 'ברקנים' (שופטים), 'סלון' (יחזקאל), 'סרפד', 'נעצוץ', 'נהלולים', ו'שמיר ושית'– הנזכרים רק בספר ישעיהו. קיימת האפשרות שחלק ממיני צמחים אלה נזכרו בשאר ספרי המקרא בשמות אחרים. ניתן להניח שגם צמדי שמות הקוצים מעידים פעמים רבות על שמות נרדפים או קיבוציים, כגון: 'קוץ ודרדר' (בראשית והושע), "סלון ממאיר וקוץ מכאב" (יחזקאל כח כד), 'קמוש וחוח' (ישעיהו והושע), ו'שמיר ושית' (רק בישעיהו). יש להעיר ששמות מיני הקוצים הידועים היום בשפה העברית המודרנית הם ברובם חסרי ביסוס. בגלל המבנה הצפוף של מיני הקוצים והיובש שלהם בעונת הקיץ, הקוץ היה ידוע כגורם לשריפות: כִּי תֵצֵא אֵשׁ וּמָצְאָה קֹצִים וְנֶאֱכַל גָּדִישׁ אוֹ הַקָּמָה אוֹ הַשָּׂדֶה, תֵּצֵא אֵשׁ מִן הָאָטָד וְתֹאכַל אֶת אַרְזֵי הַלְּבָנוֹן. קוץ, באתר אנציקלופדיה בריטניקה (באנגלית) משפחת המורכבים באתר צמחית ישראל ברשת זהר עמר, צמחי המקרא, ירושלים תשע"ב, עמ' 47 שמות כב ה שופטים ט טו הלוך הלכו העצים... , יהודה אליצור
סלובן ליברץ

סלובן ליברץ (בצ'כית: FC Slovan Liberec) הוא מועדון כדורגל צ'כי, מהעיר ליברץ. המועדון זכה באליפות ליגת העל הצ'כית ב-2002, ב-2006 וב-2012, ובגביע הצ'כי, ב-2000 וב-2015. בעונת 2001/2002 המועדון הגיע לרבע גמר גביע אופ"א. בעונת 2007/2008 המועדון הגיע לגמר הגביע הצ'כי. נותן החסות העיקרי של המועדון היא חברת המשקפיים "Preciosa a.s". מדיה וקבצים בנושא סלובן ליברץ בוויקישיתוף אתר האינטרנט הרשמי של סלובן ליברץ (בצ'כית) סלובן ליברץ, ברשת החברתית פייסבוק סלובן ליברץ, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא צ'כיה. אתם מוזמנים לתרום לוויקיפדיה ולהרחיב אותו.
אדי ואסקס

אדי רפאל ואסקס אנדרדה (בספרדית: Edy Rafael Vásquez Andrade; ‏ 31 באוקטובר 1983 – 12 במאי 2007) היה כדורגלן הונדורי ששיחק בעמדת הקשר. ואסקס החל לשחק בשנת 2003 בקבוצת מוטגואה מליגת העל של הונדורס. הוא ערך 63 הופעות ליגה במדי המועדון עד למותו, בהן הבקיע שבעה שערים. את רוב עונת 2006/2007 החמיץ בשל שברים בשוקה ובשוקית. ב-16 באוגוסט 2006 ערך ואסקס את הופעת הבכורה שלו בנבחרת הונדורס, בתיקו 0-0 נגד נבחרת ונצואלה במשחק ידידות. הוא ערך שלוש הופעות במדי הנבחרת, כולן במשחקי ידידות. ב-12 במאי 2007 מת ואסקס בגיל 23, לאחר שרכב בו נסע התנגש בקיר. נהג הרכב ונוסע נוסף נפצעו. המשטרה מסרה כי כל השלושה היו תחת השפעת אלכוהול. לשם הנצחתו, מוטגואה הפסיקה את השימוש בחולצה מספר 16, אותה לבש, למשך שתי עונות. אדי ואסקס, באתר Transfermarkt אדי ואסקס, באתר National Football Teams אדי ואסקס, באתר FootballDatabase.eu Futbolista hondureño Edy Vásquez murió en un accidente de tránsito באתר Terra (בספרדית) Luto en familia azul, con muerte de futbolista Edy Rafael Vásquez באתר La Tribuna (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדי ואסקס".
פרפלה

פַרְפָלֶה היא פסטה הידועה בדרך כלל כפסטה פרפר או פסטת עניבה. שמה נגזר מהמילה האיטלקית "farfalle" (פרפרים). באזור האיטלקי של אמיליה-רומאניה פרפרלה ידועים בתור "strichetti" (מונח מקומי למילה "עניבות פרפר"). וריאציה גדולה יותר של פרפרלה ידועה בשם פרפלוני ("farfalloni"), בעוד שהגרסה המיניאטורית נקראת פרפלינה ("farfalline"). פרפלה מתוארכת למאה ה-16 באזורי לומברדיה ואמיליה-רומאניה שבצפון איטליה. פרפלה מגיעה במספר גדלים, אך לכולם יש צורת "עניבת פרפר" ייחודית. לרב, הפרפלה נוצרים ממלבן או אליפסה מהפסטה, כאשר שני הצדדים חתוכים לקצה מסולסל והמרכז צמוד יחד כדי ליצור את הצורה של הפסטה. הגרסה השטוחה של הפסטה ידועה בשם פרפרלה ריגטה. בנוסף לקמח לבן ומלא, צבעים מתווספים על ידי ערבוב מרכיבים מסוימים לבצק, מה שמשפיע גם על הטעם (כמו בכל פסטה). לדוגמה, סלק יכול לשמש כצבע אדום, תרד לירוק ודיו דיונון לשחור. גוונים ירוקים, לבנים ואדומים לעיתים קרובות נמכרים ביחד בערבוב שמזכיר את הצבעים של דגל איטליה. מדיה וקבצים בנושא פרפלה בוויקישיתוף פרפלה - ברילה, באתר פרפלה - ברילה Jacqui, Farfalle pasta: Butterflies and Bow Ties, The Pasta Project, ‏2017-09-21 (באנגלית בריטית)
ובסטרופריון

ובסטרפריון (שם מדעי: Websteroprion; מילולית: "המסור של ובסטר") היא סוג נכחד של תולעת רב-זיפית שהתקיימה במשך סוף הדבון של אמריקה הצפונית שלפני 400 עד 393 מיליון שנה מזמננו. סוג התולעת תואר בידי החוקר "מאט א. אריקסון" (Mats E. Eriksson) ב-2017 והוא כולל מין יחיד - Websteroprion armstrongi. התולעת קרויה על שם המוזיקאי אלכס ובסטר (אנ'), הסולן של להקת המטאל קניבל קורפס. שם המין קרוי על שם המגלה, דרק ק. ארמסטרונג. המאובנים של תולעת זו התגלו בתצורות קוונטאבוהגן (אנ') שבצפון אונטריו, קנדה והם הכילו שרידי לסתות גדולות ממדים של מספר פרטים, אשר דומות לאלה של רב-זיפיות מהסדרה Eunicida. אורכם של לסתות התולעת הגיעו לאורך של 1.32 ס"מ, הגדולות ביותר של רב-זיפית פרהיסטורית. בהתייחס לגודל הלסתות התולעת יכלה להגיע לאורך של 1–2 מטרים ולפי מספר הערכות הגיעו עד לאורך 8.3 מטרים, אם כי הגודל המדויק אינו ידוע, בהתבסס על ריקבון של הרקמות הרכות. המאובנים אינם מסגירים האם היו של בוגרים או של לרוות. החוקרים לא משוכנעים האם התולעת דמתה יותר לבני המשפחה Eunicidae הקרניבוריות בעלות לסתות מחוזקות ומהודקות יחד או למשפחה Onuphidae, לה לסתות חלשות יותר שאינן מחוברות לחלוטין, והן נוטות להיות אוכלי נבלות ולא רק ציידות. עם זאת לשני המשפחות יש לסתות מפוצלות, מה שמחזק אולי קשר אבולוציוני בין שניהם. ככל הנראה תולעת זו הייתה דומה לתולעת הטורפת בוביט וכמותה תלשה עם הלסתות החזקות טרף קטן, אצות וחומרים רכים נוספים. עם זאת התזונה המדויקת אינה ידועה ללא שרידי תוכן מהמעיים שנרקבו ללא התאבנות. מדיה וקבצים בנושא ובסטרופריון בוויקישיתוף ובסטרופריון, באתר GBIF (באנגלית) Eriksson, Mats E.; Parry, Luke A.; Rudkin, David M. (February 2017). "Earth's oldest 'Bobbit worm' – gigantism in a Devonian eunicidan polychaete". Scientific Reports. 7 (2): 239–260. doi:10.1038/srep43061. PMC 5318920. PMID 28220886. Mortillaro, Nicole (Feb 24, 2017). "New species of gigantic, toothy worm identified in Canadian fossil collection". Canadian Broadcasting Corporation. Retrieved Oct 18, 2022
פריארקטורוס

פריארקטורוס (שם מדעי: Praearcturus) הוא סוג של עקרב נכחד שחי בתקופת הדבון בבריטניה והוא תואר ב-1871 בידי החוקר הנרי וודוורד (אנ'). הסוג מכיל מין בודד - Praearcturus gigas והוא יחיד במשפחה Praearcturidae. המאובנים שלו התגלו בהרפורדשייר שבאנגליה ואלה הגיעו לאורך של 1 מטר, מה שהופך אותו לגדול שבין העקרבים מעולם, דומה מאוד לברונטוסקורפיו, הגיגאנוטוסקרופיו והפולומונוסקורפיאוס מאותה תקופה ואזור. מבנה השריון שלו היה עבה מעט, אולי מזכיר את העב-ידיים הקיימים והיה בעל צבתות עבות שהתאימו לתפיסת טרף. לא ברור אם היה זה יצור מיימי לחלוטין, אמפיבי או יבשתי אך כנראה שהוא התקיים באקלים הלח של הדבון וניזון מטרף של דגים קדומים, חסילונים, חרקים או מרבי-רגל קדומים. פריארקטורוס, באתר GBIF (באנגלית) Woodward, H. (1871). "On the remains of a giant isopod Praearcturus gigas (H. Woodward) from the Old Red Sandstone of Rowlestone quarry, Herefordshire". Transactions of the Woolhope Field Naturalist's Club. 1870: 266–270 Dunlop, J. A.; Selden, P. A. (2013). "Scorpion fragments from the Silurian of Powys, Wales" (PDF). Arachnology. 16 (1): 27–32. doi:10.13156/arac.2013.16.1.27. S2CID 128679832
גוליבר מיקי

גוליבר מיקי (באנגלית: Gulliver Mickey) הוא סרט הנפשה קצר אמריקאי משנת 1934 שהופק על ידי וולט דיסני הפקות והופץ על ידי יונייטד ארטיסטס. זהו הסרט ה-66 בסדרת סרטי "מיקי מאוס" והרביעי שיצא באותה שנה. עלילת הסרט זהה לשל "עולם הענקים", אשר בשניהם מיקי מאוס מספר לאחייניו מאורעות שקרו לו על סמך ספרים שקרא קודם. מיקי מאוס נראה לראשונה קורא את "מסעי גוליבר", רומן משנת 1726 מאת ג'ונתן סוויפט, בזמן שאחייניו העכברונים מעמידים פנים שהם מלחים. לאחר מכן הוא מצטרף למשחק שלהם בכך שהוא מסתתר מתחת לשטיח, מעמיד פנים שהוא לוויתן. לאחר שאחד מהם תוקע מזלג במיקי, מה שגרם ל"ספינה" שלהם להתמוטט, הילדים מתחילים לבכות. מיקי מצליח להרגיע אותם על ידי כך שהוא מספר להם את מאורעות ליליפוט מתוך "מסעי גוליבר", מעמיד פנים שזה אירוע אמיתי שקרה לו על ידי גילום דמותו של גוליבר. הסיפור מסתיים בכך שמיקי מציל את העיירה מעכביש ענקי (בעל פנים של פיט). עם זאת, לאחר שסיפר את הסיפור, אחד הילדים משלשל עכביש מזויף המחובר לחכה מול מיקי, מה שמפחיד אותו מאוד. מיקי מאוס – וולט דיסני אחיינים – מרסלייט גארנר פלוטו – פינטו קולביג עכביש ענקי – בילי שיטס סרט קצר זה עובד מאוחר יותר כחלק מעולם נהר חסר-הזמן במשחק הווידאו "Kingdom Hearts II" כמשימה שבה סורה, דונלד דאק וגופי מגנים על העיירה מפני אויבים. "גוליבר מיקי", במסד הנתונים הקולנועיים IMDb (באנגלית) "גוליבר מיקי", במסד הנתונים הקולנועיים KinoPoisk (ברוסית) Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. ISBN 978-3-8365-5284-4. Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}: (עזרה) Scott, Keith (3 באוקטובר 2022). Cartoon Voices of the Golden Age, Vol. 2 (באנגלית). BearManor Media. p. 239. נבדק ב-28 בספטמבר 2022. {{cite book}}: (עזרה)
Dead Don't Die

"Dead Don't Die" (בתרגום חופשי לעברית: "מתים אינם מתים [פעם נוספת]") הוא סינגל של להקת הרוק האמריקאית שיינדאון. השיר הוא הסינגל השלישי מהאלבום Planet Zero שיצא ביולי 2022. השיר יצא לאור ב-1 ביולי 2022, כחלק מהאלבום, וכסינגל הרשמי השלישי מתוך האלבום ב-17 בינואר 2023. סולן הלהקה, ברנט סמית, סיפר בפוסט בחשבון הטיקטוק הרשמי של הלהקה שאת מילות השיר כתב גיטריסט הלהקה זק מאיירס, והוא מבוסס על חייו של סמית עצמו, בהתייחס להתמכרות לסמים ולאלכוהוליזם שמהם סבל בתחילת המילניום, וכי כוונת המשורר היא ש"מה שלא הורג אותך, מחשל אותך". מאיירס עצמו אישר שמילות השיר נכתבו בהשראת סמית, ומדברות על ”האנשים בעלי כוח הרצון החזק, שמסרבים להיכנע, מתכופפים אך רוחם לעולם לא נשברת. ראיתי אותו [את ברנט סמית] בתחתית והוא הצליח להרים את עצמו ולעולם לא הפסיק לנסות ולהשתפר. אני מקווה שכל מי שיאזין לשיר הזה ירגיש משהו. אני מקווה שזה יגרום לכם להרגיש שאתם יכולים לרוץ דרך קיר לבנים”. השיר יצא תחילה כחלק מהאלבום Planet Zero, שהופץ כולו ב-1 ביולי 2022. ב-9 בינואר 2023, בערוץ האינסטגרם הרשמי של הלהקה, הופיע הסולן ברנט סמית כשהוא אומר "8 ימים". בתיאור הסרטון הופיע בין השאר ההאשטאג #DDD (ראשי תיבות של שם השיר), מה שרמז שהשיר עומד לצאת כסינגל ב-17 בינואר. ב-17 בינואר, עם צאת הסינגל, הודיעה הלהקה כי ביום המחרת ייצא הקליפ הרשמי לשיר, בבימויו של הבמאי לואיס קייטר. הווידאו קליפ לשיר יצא ב-18 בינואר 2023. בקליפ מופיעה הלהקה כשהיא במרכזו של חדר במה שנראה כמו טירה. כל אחד מחברי הלהקה מאוים על ידי כלי נשק אחר (קליעים, סכינים וכן הלאה) אך אלו נעצרים באוויר כשהם מתקרבים לחברי הלהקה, ונופלים אל הרצפה בתום הקליפ. ב-21 בינואר 2023 נכנס השיר למצעד הרוק האקטיבי של מדיהבייס במקום ה-44. בשבוע השני טיפס למקום ה-22 במצעד. ב-28 בינואר 2023 נכנס השיר למצעד הרוק המיינסטרימי של המגזין בילבורד, במקום ה-25. מילות השיר "Dead Don't Die" באתר Genius סרטון השיר "Dead Don't Die" באתר יוטיוב מידע על הרצועה "Dead Don't Die" באתר ספוטיפיי Should I tell you guys the story?, January 3, 2023, Shinedown on TikTok Shinedown debuts video for ‘Planet Zero’ single “Dead Don’t Die”, january 18, 2023, 105.7 The Point 8 Days… 😈, January 9, 2023, Shinedown on Instagram What’s Shinedown teasing with “8 Days” video?, january 10, 2023, 105.7 The Point TOMORROW 🚨 12PM ET / 9AM PT. Hit the 🔗 in bio #DDDShinedown ☠️, January 17, 2023, Shinedown on Instagram Shinedown - Dead Don't Die (Official Video), סרטון באתר יוטיוב "Shinedown Chart History (Mainstream Rock)", Billboard Active Rock, Past 7 Days - by Overall Rank, Apr 3 - Apr 9 Ze Rock Radio's International Rock Chart - 10.2.2023 "Shinedown Chart History (Canada Rock)", Billboard Rock & Alternative Airplay Songs, Billboard, ‏2023 (באנגלית אמריקאית)
דמיטרי נזארוב

דמיטרי יורייביץ' נזארוב (ברוסית: Дми́трий Ю́рьевич Наза́ров) הוא שחקן טלוויזיה, קולנוע ותיאטרון רוסי. התפרסם בעקבות גילום דמות השף בזיכיון "המטבח", הכולל גם את הסרטים "המטבח: הקרב האחרון", "המטבח בפריז" וסדרת הבת "המטבח: המלחמה על המלון". הופיע בהפקות מערביות כמו הסרטים הצרפתיים "Le Concert (‏2009), לארגו וינץ' 2 (2011), פיתול מושלם וגילם את נשיא רוסיה בוריס ילצין בסרט "ילצין: שלושה ימים באוגוסט" (2011). דמיטרי נזארוב נולד ב-4 ביולי 1957 במוסקבה, ברית המועצות. עבד בנערותו במאפיה כשף פטיסייר. ב-1980 השלים לימודיו בבית הספר הגבוה למשחק על שם מיכאיל שצ'פקין. עד 1995 עבד בתיאטרון מאלי ולאחר מכן בתיאטרון ספרה ובתיאטרון הצבא הרוסי. משנת 2002 עד 2023 עבד בתיאטרון המוסקבאי לאמנות על שם צ'כוב. בשנים 2002 עד 2008 הנחה ברשת NTV תוכנית קולינרית ותוכניות אירוח שונות. גילם במשך 3 עונות את החוקר חרומוב בסדרת הטלוויזיה "הקריאה" שרצה משנת 2006 עד 2009. בשנת 2012 לוהק לגלם את התפקיד הראשי בתור השף ויקטור בארינוב בסדרה הקומית "המטבח", שזכתה לעיבודים שונים ברחבי העולם ולסרטי המשך וסדרת בת. הוא חזר לרשת NTV בשנת 2015 והנחה תוכנית קולינרית אחרת ותוכניות טלוויזיה שונות. בעקבות מלחמת אוקראינה–רוסיה, נזארוב ביקר את המלחמה ברשתות החברתיות ויצא נגד המבצע הצבאי. בינואר 2023 נודע כי יחד עם אשתו הוא פוטר מהתיאטרון האמנותי של מוסקבה, בשל דעותיו נגד המלחמה. ידוע כאוהד מושבע של מועדון ספרטק מוסקבה. מדיה וקבצים בנושא דמיטרי נזארוב בוויקישיתוף דמיטרי נזארוב, ברשת החברתית אינסטגרם דמיטרי נזארוב, סרטונים בערוץ היוטיוב דמיטרי נזארוב, במסד הנתונים הקולנועיים IMDb (באנגלית) דמיטרי נזארוב, באתר Rotten Tomatoes (באנגלית) דמיטרי נזארוב, במסד הנתונים הקולנועיים KinoPoisk (ברוסית)
ריקרדו סלינס פלייגו

ריקרדו בנחמין סלינס פלייגו (בספרדית: Ricardo Benjamín Salinas Pliego; נולד ב-19 באוקטובר 1955) הוא איש עסקים ומיליארדר מקסיקני, הוא האדם השלישי בעושרו במקסיקו אחרי גרמן לארה וקרלוס סלים. הוא נולד ב-1955 במקסיקו סיטי להוגו סלינס פרייס ואסתר פליגו דה סלינס ולמד במכון מונטריי לטכנולוגיה והשכלה גבוהה ובאוניברסיטת טולן בלואיזיאנה, ארצות הברית. ב-1987 הוא תפס את המושכות של "קבוצת אלקטרה", וירש את אביו. במהלך כהונתו הקים את "טלוויזיה אצטקית" ב-1993, "קבוצת סלינס" ב-2001, "בנק אצטקה" ב-2002, "Italika" ב-2005 ו-"טוטאלפליי" ב-2010. הונו מוערך ב-13.6 מיליארד דולר אמריקאי (נכון לפברואר 2021). ריקרדו סלינס פלייגו הוא הבעלים של: חנויות אלקטרה (Elektra) הן רשת החנויות הגדולה ביותר במקסיקו, עם נוכחות גם בארצות הברית, גואטמלה, הונדורס, פנמה, אל סלוודור וכמה מדינות נוספות בדרום אמריקה. בנק אצטקה (Banco Azteca) הוא גוף בנקאי ופיננסי שנוסד בשנת 2002; סניפיו ממוקמים בתוך חנויות אלקטרה. טלוויזיה אצטקית (TV Azteca) היא חברת המדיה השנייה בגודלה במקסיקו, אחרי Grupo Televisa. היא נוסדה ב-1993 לאחר רכישת Imevisión מהממשלה. Italika היא חברה שמתמקדת בייצור ומכירה של אופנועים ממקור סיני ודרום קוריאני. המפעל שלה ממוקם בטולוקה, מדינת מקסיקו ויש לה נקודות מכירה במקסיקו, גואטמלה, הונדורס, פנמה ופרו. טוטאלפליי (Totalplay) היא ספקית של טלוויזיה בתשלום, אינטרנט וטלפוניה קבועה הפועלת במקסיקו והיא הספקית החמישית בגודלה אחרי דיש מקסיקו, מגהכבל, סקיי מקסיקו ו-איזי טלקום. קרלוס סלים מדיה וקבצים בנושא ריקרדו סלינס פלייגו בוויקישיתוף אתר האינטרנט הרשמי של ריקרדו סלינס פלייגו (באנגלית) ריקרדו סלינס פלייגו, ברשת החברתית פייסבוק ריקרדו סלינס פלייגו, ברשת החברתית אקס (טוויטר) ריקרדו סלינס פלייגו, ביישום טלגרם ריקרדו סלינס פלייגו, ברשת החברתית אינסטגרם ריקרדו סלינס פלייגו, סרטונים בערוץ היוטיוב ריקרדו בנג'מין סלינס פליגו ביוגרפיה מאת קבוצת סלינס, בפורמט PDF. "Ricardo Salinas Pliego & family". פורבס. נבדק ב-15 בפברואר 2021. {{cite web}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מצוד (מיני-סדרה)

מצוד (באנגלית: Manhunt) היא מיני-סדרת מותחן קונספירציה היסטורי אמריקאית שנוצרה על ידי מוניקה בלצקי, העוקבת אחר חיפושיו של אדווין סטנטון אחר ג'ון וילקס בות' לאחר ההתנקשות באברהם לינקולן ומבוססת את ספרו של ג'יימס ל. סוונסון, "Manhunt: The 12-day Chase for Lincoln's Killer". המיני-סדרה הופצה בשירות הזרמת המדיה "אפל TV פלוס" החל מ-15 במרץ 2024 עד 19 באפריל של אותה שנה. לאחר ההתנקשות באברהם לינקולן, מזכיר המלחמה וחברו הקרוב, אדווין סטנטון מתחיל במצוד אחר רוצחו, ג'ון וילקס בות'. טוביאס מנזיס – אדווין סטנטון אנתוני בויל – ג'ון ווילקס בות' לובי סימון – מרי סימס מאט וולש – סמואל מוד ברנדון פלין – אדווין סטנטון ג'וניור בטי גבריאל – אליזבת קקלי ויל הריסון – דייוויד הרולד האמיש לינקלייטר – אברהם לינקולן מקסוול קורן – רוברט טוד לינקולן דמיאן או'הר – תומאס אקרט פאטון אוסוולט – לאפייט בייקר לילי טיילור – מרי טוד לינקולן טימותי ד. זיגמונד – ג'בידיה דיגלר אן דודק – אלן סטנטון בינואר 2022, נמסר לראשונה על פיתוחו של עיבוד טלוויזיוני לרומן "Manhunt: The 12-Day Chase for Lincoln's Killer" מאת ג'יימס ל. סוונסון. המיני-סדרה נוצרה ונכתבה על ידי היוצרת מוניקה בלצקי כפרויקט ראשון בחוזה עליו חתמה מול "אפל"; עוד נמסר כי על בימוי הפרקים יופקד הבמאי קרל פרנקלין וכי בתפקיד הראשי יככב טוביאס מנזיס. בפברואר 2022, נמסר על ליהוקם של אנתוני בויל ולובי סימון לצוות השחקנים, ואושר כי בויל יגלם את דמותו של ג'ון וילקס בות'. במרץ 2022, נמסר על ליהוקו של מאט וולש לדמותו של סמואל מוד; ובמאי 2022, נמסר על ליהוקם של צוות השחקנים המלא. תהליך הקדם-הפקה החל בסוואנה, ג'ורג'יה, בפברואר 2022, ואילו הצילומים החלו במאי והסתיימו באוקטובר 2022. צילומי סצנת ההתנקשות בתיאטרון פורד התקיימו בתיאטרון היסטורי בפילדלפיה ביוני 2022. "מצוד", במסד הנתונים הקולנועיים IMDb (באנגלית) "מצוד", באתר Rotten Tomatoes (באנגלית) "מצוד", באתר Metacritic (באנגלית) Otterson, Joe (January 5, 2022). "Apple Orders Limited Series About Hunt for John Wilkes Booth From Monica Beletsky, Tobias Menzies to Star". Variety. Penske Media Corporation. Archived from the original on January 7, 2022. Retrieved January 15, 2023. Petski, Denise (February 25, 2022). "Anthony Boyle & Lovie Simone Join Tobias Menzies In Apple's Lincoln Assassination Limited Series Manhunt". Deadline Hollywood. Archived from the original on 25 February 2022. Retrieved January 15, 2023. D'Alessandro, Anthony (March 30, 2022). "Apple's Lincoln Assassination Limited Series Manhunt Finds Its Dr. Mudd In Matt Walsh". Deadline Hollywood. Archived from the original on 31 March 2022. Retrieved January 15, 2023. Petski, Denise (May 10, 2022). "Apple Limited Series Manhunt Adds Seven To Cast". Deadline Hollywood. Archived from the original on 10 May 2022. Retrieved January 15, 2023. "Crew Call: Manhunt". Savannah Regional Film Commission. January 13, 2022. Archived from the original on 11 June 2022. Retrieved January 15, 2023. Vadala, Nick (June 30, 2022). "There's a new TV show filming in Philadelphia". The Philadelphia Inquirer. Lexi Carson, ‘Baby Reindeer,’ ‘Mr. & Mrs. Smith’ and ‘Colin From Accounts’ Take Top Prizes at 2024 Gotham TV Awards: Full Winners List, Variety, ‏2024-06-05 (באנגלית אמריקאית)